  Наталья Тетерина 13-тӥ толшоре Удмуртиын улӥсьёсты Лудорвай» музей-заповедникын Вожодырез пусъёнэ ӧтё. Со сярысь ужъюртлэн пресс-службаез ивортэ. Вожодыр – удмуртъёслэн одӥгез валтӥсез тол шулдыръяськонзы, кудӥз шундылэн берытскемезлы тупа. 6-19 толшоре музъем улысь, вуысь вожоос пото шуыса лыдъяське вал. Та вакытэ коркась корка пӧртмаськыса ветло но тунасько. «Лудорвайын» Вожодыр шулдыръяськонъёс 12 часысен 15 часозь кыстӥськозы. Бен но Бон вожоосын пумиськон-тодматскон, Вожо юондыр, пукон корка, тунаськонъёс, Вожо шудонъёс, Вожо уллян, гурт хоккей: Бонъёс Бенъёслы пумит. Мылкыд карисьёсты пӧрмыса лыктыны куро. Тужгес тунсыко дӥсен вуэм мурт радъясьёслэсь нимысьтыз кузьым басьтоз. Тодэ вайытом, «Лудорвай» музей-заповедник Вожодырен герӟаськем сям-йылолъёсын куинетӥзэ тодматоз ни.  Вожодыр пӧртмаськон Чаклам арлыд: 6+ Тегъёс: Лулчеберет Туризм Удмуртия Лудорвай Удмуртиысьтуризм  